**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**15/2024. (II. 15.) önkormányzati**

**H a t á r o z a t**

Csongrád Városi Önkormányzat Képviselő-testülete a 2024. február 15-ei rendes ülésének napirendjét a következők szerint állapítja meg:

**1.** Csongrád Városi Önkormányzat 2024. évi költségvetése

**2.** Javaslat a lakások és helyiségek bérletéről és elidegenítéséről szóló 23/2015.(X.27.) önkormányzati rendelet módosítására

**3.** Beszámoló a Magyar Máltai Szeretetszolgálat Egyesület fenntartásában működő Gondviselés Háza - Aranysziget Időskorúak Otthona Csongrád (6640 Csongrád, Gyöngyvirág u. 7-9.) 2023. évi munkájáról

**4.** Beszámoló a Magyar Máltai Szeretetszolgálat Egyesület fenntartásában működő Gondviselés Háza Fogyatékkal Élők Kisréti Otthona és a Gondviselés Háza Fogyatékkal Élők Kisréti Otthona I-II. Csongrád 2023. évi munkájáról

**5**. Beszámoló a Baptista Tevékeny Szeretet Misszió fenntartásában működő Új Esély Központ Csongrád és az Új Esély Központ Csongrád II. (6640 Csongrád, Raisio u. 2.) 2023. évi működéséről.

**6.** Javaslat a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosítására.

**7.** Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítására.

**8.** A Művelődési Központ és Városi Galéria 2023. évről szóló szakmai beszámolója, valamint 2024. évi munkaterve

**9.** A Csongrádi Információs Központ Csemegi Károly Könyvtár és Tari László Múzeum 2023. évről szóló szakmai beszámolója, valamint 2024. évi munkaterve

**10.** Hiánypótlás törzskönyvi nyilvántartási eljárásban

**11.** Javaslat óvodai beíratások időpontjára a 2024/2025-ös nevelési évet érintően

**12.** Csongrád településrendezési eszközeinek módosítása során az Étv. 7. §. (3) e) pontjának való megfelelőség igazolása

**13.** A Csongrád, Fő utca 26. sz. alatti ingatlan önkormányzati tulajdonban lévő épületrészeinek értékesítésre történő kijelölése

**14.** Bedő Tamás polgármester 2024. évi szabadság ütemtervének elfogadása

**15.** Tájékoztatás a lejárt határidejű határozatok végrehajtásáról

**Z/1.** A Csongrád, Hársfa utca 59-61. sz. alatti, önkormányzati tulajdonú garázsok értékesítésre történő kijelölése

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**16/2024. (II. 15.) önkormányzati**

Pü/3-1/2024.

**H a t á r o z a t**

Csongrád Városi Önkormányzat Képviselő-testülete megtárgyalta a 2024. évi önkormányzati költségvetésre vonatkozó előterjesztést.

1. A Képviselő-testület megállapítja, hogy az Önkormányzat 2024. évi költségvetési javaslata

* részletező adatokkal mutatja be az Önkormányzat költségvetését,
* alapvető célként tűzi ki
  + az önkormányzat és intézményei - ideértve a Polgármesteri Hivatal - működőképességének fenntartását, a megállapodásokban felvállalt működési önerő biztosítását,
  + működési és fejlesztési pályázatok benyújtását, a sikeres pályázatokkal megvalósításra kerülő projektek gyors, szakszerű lebonyolítását,
  + a saját vagyon megóvását, gyarapítását,
  + energiatakarékos beruházások megvalósítását.

1. A Polgármester utasítja az önkormányzati költségvetés végrehajtásában érintett valamennyi szervezet vezetőjét, dolgozóját, hogy
   * az előterjesztésben foglaltak megvalósításához nyújtsanak segítséget, szakterületükön tegyék meg a szükséges intézkedéseket,
   * a költségvetés végrehajtásában a határidőket és az előírt tervszámokat betartva, maximális gondossággal eljárva működjenek együtt a Képviselő-testülettel, városvezetéssel,
   * az észlelt problémákat, annak feltárását követően haladéktalanul jelezzék a megoldásra vonatkozó javaslattal együtt a városvezetés részére,
   * a költségvetésben megfogalmazott pénzügyi kereteket, ütemterveket tartsák be.
2. A Polgármester utasítja a jegyzőt, hogy a költségvetési törvény mellékletében, valamint az elkövetkezőkben megnyíló működési pályázati kiírásokban foglaltaknak megfelelően készítse el a lehetséges központi forrásokra benyújtható támogatási igénylés/eke/t.

Határidő: folyamatos

Felelős: Dr. Juhász László jegyző

intézményvezetők

1. A Polgármester felhívja az intézményvezetőket, az önkormányzati tulajdonú gazdasági társaságok vezetőit, hogy éljenek a pályázatok nyújtotta lehetőségekkel. Önkormányzati támogatást igénylő saját rész, valamint várható működési többletkiadás esetén a pályázat benyújtásához a Képviselő-testület jóváhagyása szükséges.

Határidő: folyamatos

Felelős: Intézményvezetők, ügyvezető-igazgatók, koordinálásra a Polgármesteri Hivatal irodavezetői.

1. Az év közben jelentkező felhalmozási és működési többletbevételeket, kiadási megtakarításokat elsősorban az energia-megtakarítást eredményező fejlesztésekre kell fordítani.

Határidő: folyamatos

Felelős: Intézményvezetők

1. Az intézmények ingyenes teremhasználatot a rendezvények megtartására a Polgármester előzetes hozzájárulásával engedélyezhetnek.

Határidő: folyamatos

Felelős: Intézményvezetők

1. Év közben az intézményi átszervezések, központilag elrendelt és helyileg elhatározott (Múzeum önállóvá válása) végrehajtására vonatkozó előterjesztést el kell készíteni, a Képviselő-testület elé kell terjeszteni.

Határidő: folyamatos

Felelős: polgármester

Dr. Juhász László jegyző

1. Az I. féléves költségvetési számadatok ismeretéig azon intézmények dologi kiadási előirányzatát a Képviselő-testület zárolja, akik önkormányzati kiegészítő támogatásban részesülnek a 2024. évi önkormányzati költségvetésben. Az I. féléves bevételi és kiadási tényadatok megismerését követően a Polgármester tesz javaslatot a zárolás megtartására vagy feloldására (45.443.850Ft). Az intézményenkénti részletezést az előterjesztés 5. sz. melléklete tartalmazza.

Határidő: Az Önkormányzat I. féléves beszámoló testületi előterjesztésének ideje

Felelős: Bedő Tamás polgármester

1. A Képviselő-testület megerősíti a Polgármester döntési jogosultságát:
   1. Az önkormányzat szabad pénzeszközeinek átmeneti lekötése vonatkozásában (költségvetési rendelet-tervezet 9. § (5) bekezdése),
   2. A létszám-gazdálkodási döntések meghozatalához szükséges előzetes hozzájárulást illetően (költségvetési rendelet-tervezet 10. § (17) bekezdése).

Határidő: folyamatos

Felelős: polgármester

Dr. Juhász László jegyző

1. Negyedévente a Polgármester áttekinti az önkormányzati intézmények költségvetési bevételi és kiadási adatait és szükség esetén javaslatot tesz az előirányzat átcsoportosításokra.

Határidő: A negyedéves előirányzat módosítások ideje. Első alkalommal a 2. negyedéves előirányzat módosításkor.

Felelős: polgármester

1. A Képviselő-testület felhatalmazza a Polgármestert, hogy maximum a 2024. évi költségvetési rendeletben szereplő fejlesztési hitel összeghatáráig (395.564.000Ft) a pénzintézetektől indikatív ajánlatokat kérjen a hitelfelvételt illetően és erről a Képviselő-testületet tájékoztassa.

Határidő: folyamatos

Felelős: polgármester

12. Csongrád Városi Önkormányzat Képviselő-testülete az önkormányzati vagy kistérségi fenntartású intézménynek, annak szervezetének és többségi önkormányzati tulajdonban lévő gazdasági társaságnak nem minősülő egyéb szervezetek (pl. egyesületek, szövetkezetek) esetében - amennyiben az odaítélt önkormányzati támogatási összege az 1 millió Ft-ot meghaladja - támogatási szerződés megkötése szükséges. A támogatási szerződésben – hasonlóan az önkormányzat által elnyert pályázatok esetében – fel kell tüntetni a felhasználási célt, amellyel a támogatásban részesülő szervezet a támogatási szerződés értelmében a folyósításnak megfelelő ütemezésben elszámol. Amennyiben a támogatási összeg utalása több részletben történik meg, az első részlet kiutalását követően, a következő részlet utalásához csak az előzőleg átutalt összeggel történő részletes elszámolást követően járul hozzá.

Határidő: folyamatos

Felelős: az érintett szervezetek vezetői, illetve Polgármesteri Hivatal szakirodái

Erről jegyzőkönyvi kivonaton értesül:

1. Képviselő-testület tagjai
2. Gazdálkodási Iroda
3. Önkormányzati intézmények, önkormányzati tulajdonú gazdasági társaságok

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**17/2024. (II. 15.) önkormányzati**

Szo/10-3/2024.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a „Beszámoló a Magyar Máltai Szeretetszolgálat Egyesület fenntartásában működő Gondviselés Háza -Aranysziget Időskorúak Otthona Csongrád (6640 Csongrád, Gyöngyvirág u. 7-9.) 2023. évi munkájáról” szóló előterjesztést és egyben köszönetét fejezi ki az intézmény vezetőjének és dolgozóinak áldozatos munkájukért.

Erről jegyzőkönyvi kivonaton értesítést kap:

1. Képviselő-testület tagjai
2. Majorné Marik Gyöngyi - Intézményvezető
3. Irattár

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**18/2024. (II. 15.) önkormányzati**

Szo/11-3/2024.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a „Beszámoló a Magyar Máltai Szeretetszolgálat Egyesület fenntartásában működő Gondviselés Háza Fogyatékkal Élők Kisréti Otthona és a Gondviselés Háza Fogyatékkal Élők Kisréti Otthona I-II. Csongrád 2023. évi munkájáról” szóló előterjesztést és egyben köszönetét fejezi ki az intézmény vezetőjének és dolgozóinak áldozatos munkájukért.

Erről jegyzőkönyvi kivonaton értesítést kap:

1. Képviselő-testület tagjai
2. Vass Mónika - Intézményvezető
3. Irattár

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**19/2024. (II. 15.) önkormányzati**

Szo/9-3/2024.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja az Új Esély Központ Csongrád és az Új Esély Központ Csongrád II. (6640 Csongrád, Raisio u. 2.) 2023. évi működéséről szóló szakmai beszámolóját és egyben köszönetét fejezi ki az intézmény dolgozóinak áldozatos munkájukért.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda és általa:
3. Új Esély Központ Csongrád és Új Esély Központ Csongrád II.
4. Irattár

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**20/2024. (II. 15.) önkormányzati**

Ref/9-1/2024.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a Művelődési Központ és Városi Galéria 2023. évről szóló szakmai beszámolóját, szolgáltatási tervét valamint 2024. évi munkatervét.

Megköszöni, hogy a Kulturális Koncepció, valamint az Ifjúságpolitikai Koncepció Intézkedési Tervében megfogalmazott célokat, feladatokat beépítette az intézmény munkájába, a település lakosságának igényeihez igazodva tovább bővítette a kulturálódási-és szabadidős tevékenységek számát.

Határidő: folyamatos

Felelős: Dr. Hörömpöliné Víkor Katalin igazgató

Erről jegyzőkönyvi kivonaton értesítést kap:

1. Képviselő-testület tagjai

2. Németh Dóra kulturális referens

3. a Művelődési Központ és Városi Galéria

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**21/2024. (II. 15.) önkormányzati**

Ref/8-1/2024.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a Csongrádi Információs Központ Csemegi Károly Könyvtár és Tari László Múzeum 2023. évről szóló szakmai beszámolóját, valamint 2024. évi munkatervét.

Megköszöni, hogy a Kulturális Koncepció, valamint az Ifjúságpolitikai Koncepció Intézkedési Tervében megfogalmazott célokat, feladatokat beépítette az intézmény munkájába, a település lakosságának igényeihez igazodva tovább bővítette a kulturálódási-és szabadidős tevékenységek számát.

Határidő: folyamatos

Felelős: Illés Péter igazgató

Erről jegyzőkönyvi kivonaton értesítést kap:

1. Képviselő-testület tagjai

2. Németh Dóra kulturális referens

3. a Csongrádi Információs Központ Csemegi Károly Könyvtár és Tari László Múzeum

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**22/2024. (II. 15.) önkormányzati**

Önk/10-6/2024

**H a t á r o z a t**

Csongrád Városi Önkormányzat Képviselő-testülete a *„*Hiánypótlás törzskönyvi nyilvántartási eljárásban*”* című előterjesztést megtárgyalta, és módosítva a 209/2023. (XII.21.) önkormányzati határozatát, az alábbi döntést hozta:

1. A Képviselő-testület a [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) Önk/39-6/2023. okiratszámú, a 95/2023.(V.25.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva, 2024. március 1. napjától kezdődő hatállyal:

**1. Az alapító okirat 1.1.1. alpontja helyébe a következő rendelkezés lép: Csemegi Károly Könyvtár.**

**2. Az alapító okirat 1.1.2. alpontja elhagyásra kerül.**

**3. Az alapító okirat 1.2.2. alpontjába foglalt táblázat következő 2.-6. sora elhagyásra kerül:**

|  |  |  |
| --- | --- | --- |
|  | **telephely megnevezése** | **telephely címe** |
| 2 | Tari László Múzeum | 6640 Csongrád, Iskola utca 2. |
| 3 | Belvárosi Múzeumház | 6640 Csongrád, Gyökér utca 1. |
| 4. | Régészeti raktár | 6640 Csongrád, Gyöngyvirág utca 7/A. |
| 5. | Múzeumi gyűjteményi és tanulmányi raktár | 6640 Csongrád, Attila utca 73. |
| 6. | Kiállítóhely | 6640 Csongrád, Dob utca 4-8. |

**4. Az alapító okirat 2. pontja a következő 2.2. alponttal egészül ki:**

2.2.A költségvetési szerv alapítására, átalakítására, megszüntetésére jogosult szerv

2.2.1.megnevezése: Csongrád Városi Önkormányzat

2.2.2.Székhelye: 6640 Csongrád, Kossuth tér 7.

**5. Az alapító okirat 4.1. pontja helyébe a következő rendelkezés lép:**

A költségvetési szerv közfeladata: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 65.§ (2) bekezdése szerinti települési nyilvános könyvtári ellátás.

**6. Az alapító okirat 4.3. pontja helyébe a következő rendelkezés lép:**

A költségvetési szerv alaptevékenysége:

Minden állampolgár számára ingyenesen biztosítja a könyvtárlátogatást.

Gyűjteményét folyamatosan fejleszti, feltárja, gondozza.

Tájékoztat a könyvtár és a nyilvános könyvtári rendszer dokumentumairól, szolgáltatásairól.

Biztosítja más könyvtárak állományának, szolgáltatásainak elérését.

2

Részt veszt a könyvtárak közötti dokumentum és információ cserében.

Gyűjteményét és szolgáltatásait a helyi igényekhez igazítja.

Közhasznú információs szolgáltatást nyújt.

Helyismereti információkat és dokumentumokat gyűjt.

Fogyatékkal élőknek szolgáltat akadálymentesített adatbázis elérést. (Hangos könyvtári szolgáltatás, speciális számítógép használati lehetőség vakoknak és gyengén látók részére).

Gondoskodik a Bokrosi Fiókkönyvtár állományának folyamatos cseréjéről, fejlesztéséről, módszertani segítségéről, szolgáltatásainak fejlesztéséről, a fent meghatározott feladatok ellátásáról.

Az oktatási intézmények tevékenységét szolgáltatásaival segíti.

Az olvasóvá nevelésben részt vesz.

Könyvet ad ki, táborokat szervez.

**7. Az alapító okirat 4.4. pontjába foglalt táblázat következő 2.,7.,8.,9.,10.,11.12,14. sora elhagyásra kerül a további szerkezeti egységek számozásának értelemszerű megváltozásával:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 2 | 013390 | Egyéb kiegészítő szolgáltatások |
| 7 | 082061 | Múzeumi gyűjteményi tevékenység |
| 8 | 082062 | Múzeumi tudományos feldolgozó és publikációs tevékenység |
| 9 | 082063 | Múzeumi kiállítási tevékenység |
| 10 | 082064 | Múzeumi közművelődési, közönségkapcsolati tevékenység |
| 11 | 082070 | Történelmi hely, építmény, egyéb látványosság működtetése és megóvása |
| 12 | 082091 | Közművelődés - közösségi és társadalmi részvétel fejlesztése |
| 14 | 086020 | Helyi, térségi közösségi tér biztosítása, működtetése |

**8. Az alapító okirat 5.1. pontja helyébe a következő rendelkezés lép:**

A költségvetési szerv vezetőjének megbízási rendje:

A költségvetési szervet igazgató vezeti, akit Csongrád Városi Önkormányzat Képviselő-testülete nyilvános pályázat alapján bíz meg. A megbízás időtartama határozott, legfeljebb 5 év. A pályázat kiírásának, benyújtásának és értékelésének rendjét a munka törvénykönyvéről szóló 2012. évi I. törvény, valamint a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet határozza meg. Az igazgató felett az egyéb munkáltatói jogokat a polgármester gyakorolja.

1. A Képviselő-testület felhatalmazza a polgármestert, hogy az intézmény módosító okiratát és egységes szerkezetű alapító okiratát írja alá.

Határidő: 2024. március 1.

Felelős: Bedő Tamás polgármester

1. A Képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő

3

bejegyzés végett a Magyar Államkincstár Csongrád-Csanád Vármegyei Igazgatóságához.

Határidő: 2024. március 1.

Felelős: Dr. Juhász László jegyző

Erről jegyzőkönyvi kivonaton értesítést kap:

1. A képviselő-testület tagjai

2. Jegyzői iroda

3. Magyar Államkincstár Csongrád-Csanád Vármegyei Igazgatósága

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**23/2024. (II. 15.) önkormányzati**

Önk/11-5/2024

**H a t á r o z a t**

Csongrád Városi Önkormányzat Képviselő-testülete a *„*[Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) szétválása*”* című előterjesztést megtárgyalta, és módosítva a 210/2023 (XII.21.) önkormányzati határozatát, az alábbi döntést hozta:

1. A Képviselő-testület a Tari László Múzeum alapító okiratát 2024. március 1. napjától kezdődő hatállyal elfogadja.
2. A Képviselő-testület felhatalmazza a polgármestert, hogy az intézmény alapító okiratát írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy az intézmény alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Határidő: 2024. március 1.

Felelős: Dr. Juhász László jegyző

Erről jegyzőkönyvi kivonaton értesítést kap:

1. A képviselő-testület tagjai

2. Jegyzői iroda

3. Magyar Államkincstár Csongrád-Csanád Vármegyei Igazgatósága

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**24/2024. (II. 15.) önkormányzati**

Ref/15-1/2024.

**H a t á r o z a t**

Csongrád Városi Önkormányzat Képviselő-testülete megtárgyalta a **„Javaslat óvodai beíratások időpontjára a 2024/2025-ös nevelési évet érintően”** című előterjesztést, és az alábbi döntést hozza:

1. A Képviselő-testület a Csongrádi Óvodák Igazgatósága óvodai beiratkozását az alábbi időpontokra tűzi ki:

Csongrád: **2024. április 24. szerda és 2024. április 25. csütörtök 7.00-17.00** óra között.

Csongrád-Bokros: **2024. április 26. péntek 7.00-12.00** óra között.

1. A Képviselő-testület felkéri a jegyzőt, hogy a beiratkozással kapcsolatos jogszabály szerinti tartalmú hirdetmény közzétételéről gondoskodjon.

Felelős: Dr. Juhász László jegyző

Határidő: 2024. március 20.

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor, alpolgármester és általa:
3. az érintettek

K.m.f.

Bedő Tamás sk. dr. Juhász László sk.

polgármester jegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**25/2024. (II.15.) önkormányzati**

Fjl/32-5/2024

**H a t á r o z a t**

Csongrád Városi Önkormányzat képviselő testülete megtárgyalta „A Csongrád, Hársfa utca 59-61. sz. alatti önkormányzati tulajdonú garázsok értékesítésre történő kijelölése” tárgyú előterjesztést, és az alábbi határozatot hozza:

1. A képviselő testület kijelöli értékesítésre a csongrádi 5631/18/A/34 hrsz-ú, és természetben 6640 Csongrád, Hársfa utca 59-61. földszint 4. szám alatti, és a csongrádi 5631/18/A/37 hrsz-ú, és természetben 6640 Csongrád, Hársfa utca 59-61. földszint 7. szám alatti garázsokat.

2. A képviselő testület – a Városgazdasági, Ügyrendi és ÖsszeférhetetlenségiBizottság pályázat és árverési kötelezettség alóli mentesítésének megadásával – az ingatlanok értékesítéséről dönt Gazsi Istvánné, 6640 Csongrád, Hársfa utca 61. III/8. sz. alatti lakos, a garázsok bérlője részére az alábbi feltételek mellett:

- az ingatlanok vételára egyenként 4.500.000 Ft + ÁFA,

- a vevő a vételárat a szerződéskötéssel egyidőben köteles megfizetni az önkormányzat részére.

3. A képviselő testület felhatalmazza a polgármestert a fenti feltételekkel az adásvételi szerződés megkötésére.

Felelős: Bedő Tamás polgármester

Határidő: 2024. március 31.

Erről jegyzőkönyvi kivonaton értesítést kap:

1. a képviselő-testület tagjai

2. a fejlesztési és üzemeltetési iroda és általa

3. az érintettek

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**26/2024. (II.15.) önkormányzati**

Fjl/102-1/2024.

H a t á r o z a t

Csongrád Városi Önkormányzat Képviselő-testülete megtárgyalta a „*Csongrád településrendezési eszközeinek módosítása során az Étv. 7. §. (3) e) pontjának való megfelelőség igazolása*” tárgyú előterjesztést és az alábbiak szerint dönt:

A településrendezési eszközök módosítása során, amely a település beépítésére szánt terület növelését célozza, olyan célt szolgál, és egyben meglévő kivett telephely, amely elhelyezéséhez a város már beépítésre kijelölt területén belül nincs megfelelő terület.

Határidő: azonnal

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Varga Júlia főépítész

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**27/2024. (II.15.) önkormányzati**

Fjl/126-1/2024.

**H a t á r o z a t**

Csongrád Városi Önkormányzat képviselő testülete megtárgyalta „*A Csongrád, Fő utca 26. sz. alatti ingatlan önkormányzati tulajdonban lévő épületrészeinek értékesítésre történő kijelölése*” tárgyú előterjesztést, és az alábbi határozatot hozza:

1. A képviselő testület kijelöli értékesítésre az alábbi önkormányzati tulajdonú ingatlanokat:

* csongrádi 629/A/2 hrsz-ú, és természetben 6640 Csongrád, Fő utca 26. fsz. 2. sz. alatti, 92,65 m2 nagyságú, raktár megnevezésű társasházi ingatlant,
* csongrádi 629/A/3 hrsz-ú, és természetben 6640 Csongrád, Fő utca 26. 1. em. 3. sz. alatti, 287,24 m2 nagyságú, iroda megnevezésű társasházi ingatlant,
* csongrádi 629/A/4 hrsz-ú, és természetben 6640 Csongrád, Fő utca 26. fsz. 3. sz. alatti, 171,73 m2 nagyságú, irodaház megnevezésű társasházi ingatlant.

1. A képviselő testület felhatalmazza a polgármestert, hogy az ingatlanforgalmi szakértői véleményben megállapított, az alábbiakban részletezett nettó kikiáltási árakon folytasson le nyílt árverési eljárást az ingatlanok értékesítése érdekében:

* csongrádi 629/A/2 hrsz-ú, és természetben 6640 Csongrád, Fő utca 26. fsz. 2. sz. alatti ingatlan kikiáltási ára: 10.700.000 Ft,
* csongrádi 629/A/3 hrsz-ú, és természetben 6640 Csongrád, Fő utca 26. 1. em. 3. sz. alatti ingatlan kikiáltási ára 33.100.000 Ft,
* csongrádi 629/A/4 hrsz-ú, és természetben 6640 Csongrád, Fő utca 26. fsz. 3. sz. alatti ingatlan kikiáltási ára: 15.900.000 Ft.

Felelős: Bedő Tamás polgármester

Határidő: szöveg szerint

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**28/2024. (II.15.) önkormányzati**

Önk/39-1/2024.

H a t á r o z a t

Csongrád Város Önkormányzatának Képviselő-testülete megtárgyalta *„Bedő Tamás polgármester 2024. évi szabadság ütemtervének elfogadása”* tárgyú előterjesztést és az alábbi döntést hozza:

A Képviselő-testület Bedő Tamás főállású polgármester 2024. évi szabadság ütemtervét az alábbiak szerint fogadja el:

Január 2-3., 17-18., 4 nap

Február 8-9., 26., 3 nap

Május 16-17., 2 nap

Június 17-21., 5 nap

Szeptember 2-6., 5 nap

**Összesen: 19 nap**

Bedő Tamás polgármester a fennmaradó 48 nap szabadságnapról a későbbiek során fog rendelkezni.

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2024. február 15-én** megtartott **2.** (*rendes*)üléséről készült jegyzőkönyvből.

**29/2024. (II.15.) önkormányzati**

Önk/13-3/2024.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a ***2024. január 25-ei*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül: